Badnjević – Ellero: Snažna podrška Delegacije Europske Unije u Bosni i Hercegovini Agenciji za identifikacione dokumente, evidenciju i razmjenu podataka Bosne i Hercegovine

Dana 24.08.2023. godine u prostorijama Agencije, sastali su se šef kooperacija u Delegaciji Evropske Unije u Bosni i Hercegovini, Stefano Ellero i direktor Agencije za identifikacione dokumente, evidenciju i razmjenu podataka Bosne i Hercegovine, prof.dr. Almir Badnjević. Direktor Agencije prof.dr. Almir Badnjević je upoznao šefa kooperacija u Delegaciji Europske Unije u Bosni i Hercegovini o važnijim aktivnostima koje Agencija preduzima radi unaprijeđenja djelovanja u oblasti izrade identifikacionih dokumenata, razvoja e-servisa i međunarodne saradnje. Direktor Badnjević je iskoristio priliku da se lično zahvali predstavnicima Delegacije na velikoj podršci koju su pružali do sada u razvoju Agencije. Sagovornici su razmijenili informacije o iskustvima, te evropskim praksama relevantnim za rad Agencije. Šef kooperacija u Delegaciji Evropske Unije u Bosni i Hercegovini, Stefan Ellero se zahvalio na pozivu i naglasio da Agencija ima veoma važnu ulogu za građane Bosne i Hercegovine, te da podržava rad koji je uvijek u korist građana Bosne i Hercegovine.

